नर्कोन्दम द्वीप
नर्कोन्दम द्वीप (Narcondam Island) भारत के अण्डमान और निकोबार द्वीपसमूह केन्द्रशासित प्रदेश में अण्डमान द्वीपसमूह का एक द्वीप है। यह एक ग्राम भी है जो प्रशासनिक रूप से उत्तर और मध्य अण्डमान ज़िले में आता है। नर्कोन्दम भारत का पूर्वतम द्वीप है। इसकी मुख्य चोटी समुद्र स्तर से लगभग 710 मीटर की उंचाई पर है। इस द्वीप को अण्डमान और निकोबार द्वीपसमूह का हिस्सा माना जाता है। भारतीय भूवैज्ञानिक सर्वेक्षण के द्वारा इसे प्रसुप्त ज्वालामुखी की श्रेणी में वर्गीकृत किया गया है।